เป็นจุดแดงที่ฝ่ามือฝ่าเท้าค่ะอาการคันๆเจ็บๆ บริเวณฝ่าเท้าเวลาเดินจะคันและเจ็บจนได้ใส่ถุงเท้าค่ะบางครั้งเป็นจุดเล็กบางครั้งก็เป็นจุดแดงบริเวณกว้างเป็นมา2เดือนกว่าแล้วค่ะไม่รู้ว่าเป็นอะไร
สวัสดีค่ะ อาการมีจุดแดงที่ฝ่ามือฝ่าเท้า คัน เจ็บเล็กน้อยดังกล่าวมา อาจเกิดจาก การมีเส้นเลือดอักเสบจากสาเหตุใดๆ เช่นยา การติดเชื้อไวรัส การมีมะเร็งเม็ดเลือด การมีโรคภูมิคุ้มกันทำลายตนเอง สาเหตุอื่นๆเช่น จุดแดงจากการถูกแมลงกัด ผื่นภูมิแพ้ผิวหนัง ผื่นแพ้สัมผัสสารที่แพ้ หรือเป็นจุดเลือดออกจากการกระทบกระแทกที่ผิวหนัง การมีเกล็ดเลือดต่ำควรระวังการกระทบกระแทกบริเวณดังกล่าว สังเกตอาการ ถ้าจุดดังกล่าวยังเป็นมากต่อเนื่อง ลุกลามไปหลายตำแหน่ง มีอาการคัน และ เจ็บมากชัดเจน ร่วมกับมีโรคประจำตัวใดๆที่เกี่ยวข้องว่าอาจทำให้เส้นเลือดอักเสบได้ดังกล่าวไป ควรรีบไปพบแพทย์เพื่อตรวจเพิ่มเติม